
ΑΠΟΦΑΣΕΙ Σ 

Αριθ. Δ1/9480 (1) 

Κανονισμός Τήρησης Αποθεμάτων Ασφαλείας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 "Κυβέρνηση και Κυβερ¬ 
νητικά Όργανα" (ΦΕΚΑΊ 37/1985). 

2. Το άρθρο 12 του Ν. 3054/2002 (ΦΕΚ Α' 230/ 
2 . 10 . 2002 ). 

3. Το Π.Δ. 381/1989 "Οργανισμός του Υπουργείου Βιο¬ 
μηχανίας, Ενέργειας και Τεχνολογίας" (ΦΕΚΑ' 168/1989). 

4. Το Π.Δ. 27/1996 "Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης" (ΦΕΚΑΊ9/1996). 

5. Την Οδηγία 68/414/ΕΟΚτου Συμβουλίου της 20ης Δε¬ 
κεμβρίου 1968 περί υποχρεώσεως διατηρήσεως ενός 
ελάχιστου επιπέδου αργού πετρελαίου ή/και προϊόντων 
πετρελαίου από τα κράτη μέλη της ΕΟΚ, όπως τροποποι¬ 
ήθηκε με την Οδηγία 98/93/ΕΚ του Συμβουλίου της 14ης 
Δεκεμβρίου 1998. 

6. Την 0-3082/10.4.2003 γνώμη της Ρυθμιστικής Αρχής 
Ενέργειας. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

ΑΡΘΡΟ ΠΡΩΤΟ 

Εκδίδεται ο Κανονισμός Τήρησης Αποθεμάτων Ασφα¬ 
λείας το κείμενο του οποίου έχει ως εξής: 

ΚΑΝΟΝΙΣΜΟΣ ΤΗΡΗΣΗΣ ΑΠΟΘΕΜΑΤΩΝ ΑΣΦΑΛΕΙΑΣ 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 
Σκοπός 

Σκοπός του παρόντος Κανονισμού είναι ο καθορισμός 
των όρων υλοποίησης της υποχρέωσης τήρησης αποθε¬ 
μάτων ασφαλείας, όπως προβλέπεται από τις διατάξεις 
του άρθρου 12 του Ν. 3054/2002, σύμφωνα και με τις υπο¬ 
χρεώσεις που προκύπτουν από τη συμμετοχή της Χώρας 
στην Ευρωπαϊκή Ένωση και τις συμβάσεις με τον Διεθνή 


Οργανισμό Ενέργειας, με σκοπό την εξυπηρέτηση του γε¬ 
νικότερου δημόσιου συμφέροντος. 

Άρθρο 2 
Ορισμοί 

1. Για την εφαρμογή του Κανονισμού αυτού ισχύουν οι 
ορισμοί που προβλέπονται στη διάταξη του άρθρου 3 του 
Ν. 3054/2002 (ΦΕΚ Α' 230/2.10.2002). 

2. Για τους σκοπούς του Κανονισμού αυτού οι παρακά¬ 
τω όροι έχουν την ακόλουθη έννοια: 

α. Υπόχρεος προς Τήρηση: Κάθε πρόσωπο που σύμφω¬ 
να με τη διάταξη της παραγράφου 2του άρθρου 12του Ν. 
3054/2002 έχει υποχρέωση τήρησης αποθεμάτων ασφα¬ 
λείας και οι καθαρές εισαγωγές του κατόπιν υπολογισμού 
τους με την εφαρμογή του αλγεβρικού αθροίσματος της 
διάταξης αυτής είναι μεγαλύτερες του μηδενός. 

β. Υπόχρεος προς Αναφορά: Κάθε πρόσωπο που πραγ¬ 
ματοποιεί εισαγωγές αργού πετρελαίου ή πετρελαιοει¬ 
δών προϊόντων προς διάθεση στην εγχώρια αγορά ή για 
ίδια κατανάλωση, συμπεριλαμβανομένων των Μεγάλων 
Τελικών Καταναλωτών. 

γ. Υποχρέωση: Το ύψος των αποθεμάτων ασφαλείας 
του Υπόχρεου προς Τήρηση, ανά κατηγορία πετρελαιοει¬ 
δών προϊόντων, σύμφωνα με τη διάταξη της παραγράφου 
2του άρθρου 12του Ν. 3054/2002. 

δ. Αναφορά Υποχρέωσης: Η ετήσια αναφορά σύμφωνα 
με τη διάταξη του άρθρου 5 του Κανονισμού αυτού. 

ε. Περιοδική Αναφορά Αποθεμάτων Ασφαλείας: Η μηνι¬ 
αία αναφορά αποθεμάτων ασφαλείας σύμφωνα με τη διά¬ 
ταξη του άρθρου 8 του Κανονισμού αυτού. 

στ. Σύμβαση Ανάθεσης: Η σύμβαση μεταξύ Υπόχρεου 
προς Τήρηση και τρίτου που διαθέτει πιστοποιημένες 
αποθήκες τήρησης αποθεμάτων ασφαλείας, με την οποία 
ανατίθεται στον τρίτο η εκπλήρωση, εν μέρει ή συνολικά, 
της Υποχρέωσης, συμπεριλαμβανομένης της περίπτω¬ 
σης που Υπόχρεος προς Τήρηση αναθέτει σε τρίτο τη φύ¬ 
λαξη αργού πετρελαίου ή πετρελαιοειδών προϊόντων κυ- 
ριότητάς του για την εκπλήρωση της Υποχρέωσής του. 

ζ. Σύμβαση Αποθήκευσης: Η σύμβαση με την οποία ο 
Υπόχρεος προς Τήρηση μισθώνει ή στον οποίο παραχω- 
ρείται η αποκλειστική χρήση επί του συνόλου ή τμήματος 
πιστοποιημένης αποθήκης τήρησης αποθεμάτων ασφα¬ 
λείας από τρίτο. 

ΚΕΦΑΛΑΙΟ Β' 

ΥΠΟΧΡΕΟΙ ΠΡΟΣ ΤΗΡΗΣΗ ΚΑΙ ΣΥΝΑΦΕΙΣ ΥΠΟΧΡΕΩΣΕΙΣ 
Άρθρο 3 

Αρμόδια Υπηρεσία 

1. Αρμόδια Υπηρεσία για τον έλεγχο και την παρακο¬ 
λούθηση της υποχρέωσης τήρησης αποθεμάτων ασφα¬ 
λείας ορίζεται η Διεύθυνση Πετρελαϊκής Πολιτικής του 
Υπουργείου Ανάπτυξης. 

2. Η Διεύθυνση Πετρελαϊκής Πολιτικής του Υπουργείου 
Ανάπτυξης: 

α. Επεξεργάζεται τα στοιχεία και τις πληροφορίες που 
υποβάλλονται από τους Υπόχρεους προς Αναφορά, τους 
Υπόχρεους προς Τήρηση καιτις Τελωνειακός Αρχές σύμ¬ 
φωνα με τις διατάξεις του Κανονισμού αυτού. 

β. Τηρεί Μητρώο Εποπτείας των Υπόχρεων Τήρησης 
Αποθεμάτων Ασφαλείας, όπου καταχωρούνται οι Υπό¬ 
χρεοι προς Τήρηση και προς Αναφορά, η Υποχρέωσή 
τους και όλα τα στοιχεία που αφορούν στην τήρηση της 
Υποχρέωσης. 

γ. Τηρεί Μητρώο Αποθηκών Τήρησης Αποθεμάτων 
Ασφαλείας, όπου καταχωρούνται οι πιστοποιημένες απο¬ 
θήκες τήρησης αποθεμάτων ασφαλείας, οι κύριοι αυτών 
και ο αύξων αριθμός τους. 

δ. Υποβάλλει στον Υπουργό Ανάπτυξης μηνιαία έκθεση 
τήρησης αποθεμάτων ασφαλείας και στην Ευρωπαϊκή 
Επιτροπή μηνιαίο στατιστικό δελτίο. 

ε. Προβαίνει σε επιτόπιους ελέγχους στις εγκαταστά¬ 
σεις που τηρούνται αποθέματα ασφαλείας σύμφωνα με 
τις διατάξεις του άρθρου 10 του Κανονισμού αυτού. 

στ. Ζητεί διευκρινίσεις και πρόσθετα στοιχεία από τους 
Υπόχρεους προς Αναφορά και τους Υπόχρεους προς Τή¬ 
ρηση, οποτεδήποτε κρίνει σκόπιμο. 

ζ. Εισηγείται στον Υπουργό Ανάπτυξης την επιβολή των 
κυρώσεων που προβλέπονται στις διατάξεις του άρθρου 
17τουΝ. 3054/2002. 

Άρθρο 4 

Τρόπος Υπολογισμού Υποχρέωσης 

1. Η Υποχρέωση ισούται με τα 90/365 των καθαρών ει¬ 
σαγωγών που πραγματοποίησε, ανά κατηγορία πετρε¬ 
λαιοειδών προϊόντων σύμφωνα με τη διάταξη της παρα¬ 
γράφου 1 του άρθρου 12 του Ν. 3054/2002, ο Υπόχρεος 
προς Αναφορά κατά το προηγούμενο ημερολογιακό 
έτος. 

2. Για τον υπολογισμό των καθαρών εισαγωγών, σύμ¬ 
φωνα με το αλγεβρικό άθροισμα, που προβλέπεται στη 
διάταξη της παραγράφου 2 του άρθρου 12 του Ν. 
3054/2002, ανά κατηγορία πετρελαιοειδών προϊόντων, οι 
παρακάτω όροι έχουν την ακόλουθη έννοια: 

α. Έτος Βάσης: Το ημερολογιακό έτος για το οποίο 
πραγματοποιείται ο υπολογισμός των καθαρών εισαγω¬ 
γών. 

β. Εισαγωγές: Κάθε εισαγωγή αργού πετρελαίου ή πε¬ 
τρελαιοειδών προϊόντων από τρίτες χώρες συμπεριλαμ- 
βανομένης της παραλαβής αργού πετρελαίου ή πετρε¬ 
λαιοειδών προϊόντων από άλλο σημείο του τελωνειακού 
εδάφους της Ευρωπαϊκής Κοινότητας στη Χώρα, η οποία 
προκύπτει από τα σχετικά τελωνειακό έγγραφα (διασα¬ 
φήσεις εισαγωγής, συνοδευτικά διοικητικά έγγραφα και 
λοιπά έγγραφα) για το Έτος Βάσης. 

γ. Εξαγωγές: Κάθε έξοδος αργού πετρελαίου ή πετρε¬ 
λαιοειδών προϊόντων από τη Χώρα συμπεριλαμβανομέ- 


νης της αποστολής αργού πετρελαίου ή πετρελαιοειδών 
προϊόντων από τη Χώρα σε άλλο σημείο του τελωνειακού 
εδάφουςτης Ευρωπαϊκής Κοινότητας, η οποία προκύπτει 
από τα σχετικά τελωνειακό έγγραφα (διασαφήσεις εξα¬ 
γωγής, συνοδευτικά διοικητικά έγγραφα και λοιπά έγ¬ 
γραφα) για το Έτος Βάσης. 

δ. Τελικό Απόθεμα: Το απόθεμα, όπως αυτό ορίζεται 
στο Π.Δ.1123/1980, όπως ισχύει (Γενικό Λογιστικό Σχέ¬ 
διο) , που προκύπτει κατά ποσότητα από το Βιβλίο Αποθή¬ 
κης κατά τη λήξη της διαχειριστικής περιόδου του Έτους 
Βάσης. Σε περίπτωση που η λήξη της διαχειριστικής πε¬ 
ριόδου δεν συμπίπτει με τη λήξη του ημερολογιακού 
έτους, για τους σκοπούςτου Κανονισμού αυτού λογίζεται 
ως λήξη της διαχειριστικής περιόδου η 31η Δεκεμβρίου 
κάθε ημερολογιακού έτους. Τα αποθέματα που τηρού¬ 
νται για λογαριασμό τρίτων και καταχωρούνται σύμφωνα 
με τις διατάξεις του άρθρου 8 του Π.Δ. 186/1992, όπως 
ισχύει (Κώδικας Βιβλίων και Στοιχείων), δε συνυπολογίζο¬ 
νται. 

ε. Αρχικό Απόθεμα: Το απόθεμα, όπως αυτό ορίζεται 
στο Π.Δ.1123/1980, όπως ισχύει (Γενικό Λογιστικό Σχέ¬ 
διο) , που προκύπτει κατά ποσότητα από το Βιβλίο Αποθή¬ 
κης κατά τη λήξη της προηγούμενης διαχειριστικής πε¬ 
ριόδου του Έτους Βάσης. Σε περίπτωση που η λήξη της 
προηγούμενης διαχειριστικής περιόδου δε συμπίπτει με 
τη λήξη του ημερολογιακού έτους, για τους σκοπούς του 
Κανονισμού αυτού λογίζεται ως λήξη η 31η Δεκεμβρίου 
κάθε ημερολογιακού έτους. Τα αποθέματα που τηρού¬ 
νται για λογαριασμό τρίτων και καταχωρούνται σύμφωνα 
με τις διατάξεις του άρθρου 8 του Π.Δ. 186/1992, όπως 
ισχύει (Κώδικας Βιβλίων και Στοιχείων), δε συνυπολογίζο¬ 
νται. 

στ. Διάθεση στη Διεθνή Ναυσιπλοΐα: Οι πωλήσεις καυ¬ 
σίμων για την κίνηση πλοίων, που έχουντελικό προορισμό 
ευ ρισκόμενο εκτός των ελληνικών χωρικών υδάτων, όπως 
προκύπτει από τις εκδοθείσες από τις Τελωνειακές Αρχές 
Άδειες Εφοδίων, για το Έτος Βάσης. 

3. Ειδικά για τους κατόχους Άδειας Διύλισης προκειμέ- 
νου να υπολογιστούν οι καθαρές εισαγωγές ανά κατηγο¬ 
ρία προϊόντων, εφαρμόζεται το δεύτερο εδάφιο της πα¬ 
ραγράφου 6 του άρθρου 12του Ν. 3054/2002. 

4. Η Υποχρέωση υπολογίζεται τηρουμένων των προ- 
βλεπομένων στο εδάφιο α' της παραγράφου 5 του άρ¬ 
θρου 15 του Ν. 3054/2002. Επίσης, για τους κατόχους 
Άδειας Διύλισης, προκειμένου να υπολογιστεί η Υποχρέ¬ 
ωση εφαρμόζεται η παράγραφος 7 του άρθρου 12 του Ν. 
3054/2002. 

5. Για τον υπολογισμό των ποσοτήτων οι οποίες προέρ¬ 
χονται από διακίνηση εκ μέρους άλλου κατόχου Άδειας 
Εμπορίας ή Διύλισης, σύμφωνα με το τελευταίο εδάφιο 
της περίπτωσης α' της παραγράφου 2 του άρθρου 12 του 
Ν. 3054/2002, εφαρμόζονται τα ακόλουθα: 

α. Μέχρι και την εικοστή ημέρα του μηνάς Ιανουάριου 
κάθε ημερολογιακού έτους, οι κάτοχοι Άδειας Εμπορίας 
οι οποίοι κατά τη διάρκεια του προηγούμενου ημερολο¬ 
γιακού έτους πραγματοποίησαν Διάθεση στη Διεθνή 
Ναυσιπλοΐα γνωστοποιούν τις ποσότητες ναυτιλιακών 
καυσίμων, ανά προϊόν, που διατέθηκαν στη Διεθνή Ναυ¬ 
σιπλοΐα στους κατόχους Άδειας Εμπορίας ή Διύλισης από 
τους οποίους τις προμηθεύθηκαν και οι οποίοι τις διακί¬ 
νησαν πρώτοι. Σε περίπτωση που κάτοχος Άδειας Εμπο¬ 
ρίας προμηθεύθηκε τις ποσότητες ναυτιλιακών καυσίμων 
που διέθεσε στην Διεθνή Ναυσιπλοΐα από πλείονες κατό- 

χους Άδειας Εμπορίας ή Διύλισης, για τους σκοπούς του 
πρώτου εδαφίου της παρούσας παραγράφου, κατανέμει 
τις ποσότητες αυτές κατ’ αναλογία της συνολικής ποσό¬ 
τητας ναυτιλιακών καυσίμων που προμηθεύθηκε από κά¬ 
θε έναν από τους κατόχους Άδειας Εμπορίας ή Διύλισης 
κατά τη διάρκεια του προηγούμενου ημερολογιακού 
έτους. 

β. Σε περίπτωση ύπαρξης πλειόνων κατόχων Άδειας 
Εμπορίας που μεσολαβούν μεταξύ του κατόχου Άδειας 
που πραγματοποίησε τη Διάθεση στη Διεθνή Ναυσιπλοΐα 
και του κατόχου Άδειας Εμπορίας ή Διύλισης που διακί¬ 
νησε τις ποσότητες αυτές πρώτος, κάθε κάτοχος Άδειας 
Εμπορίας στον οποίο γνωστοποιούνται τα στοιχεία που 
περιγράφονται στο εδάφιο α' ανωτέρω και ο οποίος δεν 
διακίνησε τις ποσότητες ναυτιλιακών καυσίμων πρώτος, 
γνωστοποιεί στον προμηθευτή του τα στοιχεία αυτά 
εντός τριών (3) εργασίμων ημερών από την γνωστοποίη¬ 
ση των στοιχείων σε αυτόν. Η διαδικασία ολοκληρώνεται 
με την γνωστοποίηση των στοιχείων στον κάτοχο Άδειας 
Εμπορίας ή Διύλισης που διακίνησε τις εν λόγω ποσότη¬ 
τες πρώτος. 

γ. Μέχρι και την εικοστή ημέρα του μηνός Ιανουάριου 
κάθε ημερολογιακού έτους, οι κάτοχοι Άδειας Εμπορίας 
οι οποίοι κατά τη διάρκεια του προηγούμενου ημερολο¬ 
γιακού έτους πραγματοποίησαν Εξαγωγές γνωστοποι¬ 
ούν τις ποσότητες που εξήχθησαν, ανά προϊόν, στους κα¬ 
τόχους Άδειας Εμπορίας ή Διύλισης από τους οποίους τις 
προμηθεύθηκαν και οι οποίοι τις διακίνησαν πρώτοι. Σε 
περίπτωση που κάτοχος Άδειας Εμπορίας προμηθεύθηκε 
τις ποσότητες προϊόντων που εξήγαγε από πλείονες κα¬ 
τόχους Άδειας Εμπορίας ή Διύλισης, για τους σκοπούς 
του πρώτου εδαφίου της παρούσας παραγράφου, κατα¬ 
νέμει τις ποσότητες αυτές κατ’ αναλογία της συνολικής 
ποσότητας ανά προϊόν που προμηθεύθηκε από κάθε έναν 
από τους κατόχους Άδειας Εμπορίας ή Διύλισης κατά τη 
διάρκεια του προηγούμενου ημερολογιακού έτους. 

δ. Σε περίπτωση ύπαρξης πλειόνων κατόχων Άδειας 
Εμπορίας που μεσολαβούν μεταξύ του κατόχου Άδειας 
που πραγματοποίησε Εξαγωγές και του κατόχου Άδειας 
Εμπορίας ή Διύλισης που διακίνησε τις ποσότητες που 
εξήχθησαν πρώτος, κάθε κάτοχος Άδειας Εμπορίας στον 
οποίο γνωστοποιούνται τα στοιχεία που περιγράφονται 
στο εδάφιο γ' ανωτέρω και ο οποίος δεν διακίνησε πρώ¬ 
τος τις ποσότητες που εξήχθησαν, γνωστοποιεί στον 
προμηθευτή του τα στοιχεία αυτά εντός τριών (3) εργασί¬ 
μων ημερών από την γνωστοποίηση των στοιχείων σε αυ¬ 
τόν. Η διαδικασία ολοκληρώνεται με την γνωστοποίηση 
των στοιχείων στον κάτοχο Άδειας Εμπορίας ή Διύλισης 
που διακίνησε τις εν λόγω ποσότητες πρώτος. 

ε. Σε κάθε άλλη περίπτωση, εκτός Εξαγωγών ή Διάθε¬ 
σης στη Διεθνή Ναυσιπλοΐα, έως και την εικοστή ημέρα 
του μηνός Ιανουάριου κάθε ημερολογιακού έτους κάθε 
κάτοχος Άδειας ο οποίος κατά τη διάρκεια του προηγού¬ 
μενου ημερολογιακού έτους διακίνησε ποσότητες προϊό¬ 
ντων εκ μέρους άλλου κατόχου Άδειας Εμπορίας ή Διύλι¬ 
σης γνωστοποιεί τις ποσότητες αυτές στον κάτοχο Άδει¬ 
ας Εμπορίας ή Διύλισης που τις διακίνησε πρώτος. 

6. Η μονάδα αναφοράς για τον υπολογισμό της Υπο¬ 
χρέωσης είναι το βάρος (μετρικοίτόνοι). 

7. Η Υποχρέωση είναι η ελάχιστη ποσότητα αποθεμά¬ 
των ασφαλείας που πρέπει να τηρεί ο Υπόχρεος την εικο¬ 
στή τέταρτη ώρα κάθε ημερολογιακής ημέρας. 


Άρθρο 5 

Διαδικασία Αναφοράς Υποχρέωσης 

1. Μέχρι και την δεκάτη πέμπτη ημέρα του μηνός Φε¬ 
βρουάριου κάθε ημερολογιακού έτους οι Υπόχρεοι προς 
Αναφορά υποβάλλουν στη Διεύθυνση Πετρελαϊκής Πολι¬ 
τικής με συστημένη επιστολή και με ηλεκτρονικό ταχυ¬ 
δρομείο Αναφορά Υποχρέωσης που περιλαμβάνει τα 
ακόλουθα: 

α. την πλήρη επωνυμία του Υπόχρεου προς Αναφορά, 

β. το όνομα του νόμιμου εκπροσώπου του Υπόχρεου 
προς Αναφορά, 

γ. τον αριθμό φορολογικού μητρώου (Α.Φ.Μ.) και τον 
αριθμό μητρώου ανωνύμων εταιριών (Α.Μ.Α.Ε.) του Υπό¬ 
χρεου προς Αναφορά, 

δ. την έδρα και τη διεύθυνση του Υπόχρεου προς Ανα¬ 
φορά, 

ε. στοιχεία όλων των Αδειών, όπως προβλέπονται στις 
διατάξεις του άρθρου 4 του Ν. 3054/2002, που κατέχει ο 
Υπόχρεος προς Αναφορά, 

στ. όνομα και πλήρη ταχυδρομική και ηλεκτρονική διεύ¬ 
θυνση του εκπροσώπου του Υπόχρεου προς Αναφορά, 
που είναι υπεύθυνος για την υποβολή των αναφορών, κα¬ 
θώς και για κάθε άλλη πληροφορία σύμφωνα με τα προ- 
βλεπόμενα στον Κανονισμό αυτό και συνοδεύεται με: 

(1) κατάσταση για τις ποσότητες αργού πετρελαίου και 
πετρελαιοειδών προϊόντων που εισήχθησαν και εξήχθη¬ 
σαν κατά τη διάρκεια του Έτους Βάσης, 

(2) κατάσταση για τις ποσότητες αργού πετρελαίου και 
πετρελαιοειδών προϊόντων που εξήχθησαν από άλλους 
κατόχους άδειας Διύλισης ή Εμπορίας οι οποίες διακινή- 
θηκαν πρώτα από τον Υπόχρεο προς Αναφορά, 

(3) βεβαίωση για τις ποσότητες των τελικών και αρχικών 
αποθεμάτων αργού πετρελαίου και πετρελαιοειδών προϊ¬ 
όντων, όπως ορίζονται στο Άρθρο 4 του Κανονισμού αυ¬ 
τού, συνοδευόμενη από τα αντίστοιχα Πρωτόκολλα Απο- 
γραφής των Αποθεμάτων Πετρελαιοειδών των αρμοδίων 
Τελωνειακών Αρχών ή τις απογραφές Ορκωτών Αογι- 
στών-Ελεγκτών. 

(4) κατάσταση για τις ποσότητες καυσίμων που διατέ¬ 
θηκαν στην Διεθνή Ναυσιπλοΐα και στις Ένοπλες Δυνά¬ 
μεις κατά τη διάρκεια του Έτους Βάσης 

(5) ειδικά για τους κατόχους Άδειας Διύλισης, κατάστα¬ 
ση με την ποσότητα αργού πετρελαίου που παράχθηκε 
στη χώρα και διυλίστηκε από αυτούς κατά τη διάρκεια του 
Έτους Βάσης, 

(6) κατάσταση συντελεστών παραγωγής των κατόχων 
Αδειών Διύλισης που υπολογίζονται με βάση το ισοζύγιο 
παραγωγής/διύλισης κατά τη διάρκειατου Έτους Βάσης, 

(7) κατάσταση με τον αναλυτικό τρόπο υπολογισμού 
της Υποχρέωσης ανά κατηγορία πετρελαιοειδών προϊό¬ 
ντων και το αποτέλεσμα του υπολογισμού της, ακόμη και 
αν το αποτέλεσμα είναι ίσο ή μικρότερο του μηδενός, 

(8) τυχόν Συμβάσεις Ανάθεσης ή Αποθήκευσης που έχει 
καταρτίσει ο Υπόχρεος προς Αναφορά με τρίτους, καθώς 
και τυχόν Συμβάσεις Ανάθεσης ή Αποθήκευσης που 
έχουν καταρτίσει άλλοι Υπόχρεοι προς Αναφορά με αυ¬ 
τόν για την τήρηση της Υποχρέωσής τους, 

(9) κάθε άλλη συμφωνία ή έγγραφο που σχετίζεται μετά 
αποθέματα ασφαλείας. 

2. Ο Υπόχρεος προς Αναφορά γνωστοποιεί εγγράφως 
στη Διεύθυνση Πετρελαϊκής Πολιτικής οποιαδήποτε με¬ 
ταβολή των στοιχείων του εκπροσώπου του σύμφωνα με 

το εδάφιο (στ) της παραγράφου 1 του παρόντος άρθρου, 
εντός δέκα (10) εργάσιμων ημερών από τη μεταβολή αυ¬ 
τή. 

3. Οποιαδήποτε τροποποίηση των Συμβάσεων ή εγγρά¬ 
φων ή συμφωνιών, που αναφέρονται στην παράγραφο 1 
του παρόντος άρθρου, γνωστοποιείται εγγράφως στη Δι¬ 
εύθυνση Πετρελαϊκής Πολιτικής εντός δέκα (10) εργάσι¬ 
μων ημερών από την τροποποίησή τους, με την υποβολή 
των σχετικών εγγράφων, όπου υφίστανται. 

4. Τα στοιχεία που υποβάλλονται από τον Υπόχρεο προς 
Αναφορά σύμφωνα με την παράγραφο 1 του παρόντος 
άρθρου καταχωρούνταιστο Μητρώο Εποπτείας των Υπό¬ 
χρεων Τήρησης Αποθεμάτων Ασφαλείας και προσδίδεται 
μοναδικός αύξων αριθμός για κάθε Υπόχρεο προς Ανα¬ 
φορά. 

5. Η Διεύθυνση Πετρελαϊκής Πολιτικής εξακριβώνει 
τους Υπόχρεους προς Αναφορά και προς Τήρηση καθώς 
και την Υποχρέωσή τους ιδίως μέσω της επεξεργασίας 
στοιχείων από τα Τελωνεία, του συνόλου των πληροφο¬ 
ριών που έχουν παραληφθεί, όπως ορίζουν οι διατάξεις 
των παραγράφων 3 και 4 του άρθρου 11 του Ν. 
3054/2002, όπως εκάστοτε ισχύουν, ή οποιουδήποτε άλ¬ 
λου πρόσφορου μέσου. 

Άρθρο 6 

Διάρκεια υποχρέωσης τήρησης αποθεμάτων ασφαλείας 

Η υποχρέωση τήρησης αποθεμάτων ασφαλείας, όπως 
προκύπτει από την Αναφορά Υποχρέωσης σύμφωνα με 
την παράγραφο 1 του άρθρου 5 του παρόντος, ισχύει από 
την 1 η Απριλίου του έτους υποβολής της Αναφοράς Υπο¬ 
χρέωσης έως την 31η Μαρτίου του επόμενου ημερολο¬ 
γιακού έτους. Σε περίπτωση που η Διεύθυνση Πετρελαϊ¬ 
κής Πολιτικής διαπιστώσει ότι η Υποχρέωση όπως υπολο¬ 
γίστηκε από Υπόχρεο προς Τήρηση είναι διαφορετική 
από την Υποχρέωση που προέκυψε από την εξακρίβωση 
των στοιχείων κατά τα προβλεπόμενα στη διάταξη της πα¬ 
ραγράφου 5του άρθρου 5του παρόντος, γνωστοποιεί εγ- 
γράφως στον εν λόγω Υπόχρεο την Υποχρέωση που προ¬ 
κύπτει από την εξακρίβωση των στοιχείων. Ο Υπόχρεος 
προς Τήρηση οφείλει να αναπροσαρμόσει την Υποχρέω¬ 
σή του εντός προθεσμίας τριάντα (30) ημερολογιακών 
ημερών από την ημερομηνία γνωστοποίησης της νέας 
Υποχρέωσης από την Διεύθυνση Πετρελαϊκής Πολιτικής. 

Άρθρο 7 

Τρόπος τήρησης αποθεμάτων ασφαλείας 

1. Τα αποθέματα ασφαλείας τηρούνται σε πιστοποιημέ¬ 
νες αποθήκες τήρησης αποθεμάτων ασφαλείας. 

2. Στα αποθέματα ασφαλείας προσμετρώνται: 

- Οι ποσότητες που αναγράφονται στα φορτωτικά έγ¬ 
γραφα πλοίων που βρίσκονται εντός των εθνικών χωρικών 
υδάτων με παραλήπτη Υπόχρεο προς Τήρηση ή τρίτο που 
διαθέτει πιστοποιημένες αποθήκες τήρησης αποθεμά¬ 
των ασφαλείας. 

-Τα συστατικά μειγμάτωντα οποία προορίζονται για την 
παραγωγή τελικών προϊόντων για τα οποία υπάρχει υπο¬ 
χρέωση τήρησης αποθεμάτων ασφαλείας. 

3. Στα αποθέματα ασφαλείας δεν προσμετρώνται: 

- Το εγχωρίως παραγόμενο αργό πετρέλαιο, που δεν 
έχει ακόμα αντληθεί. 

- Οι ποσότητες που έχουν προορισμό τις δεξαμενές πο¬ 
ντοπόρων πλοίων. 

-Οι ποσότητες που βρίσκονται σε πετρελαιαγωγούς, σε 


βυτιοφόρα οδικά και σιδηροδρομικά οχήματα, στις δεξα¬ 
μενές αποθήκευσης των κατόχων Άδειας Λειτουργίας 
πρατηρίου υγρών καυσίμων και Άδειας Πωλητή πετρε¬ 
λαίου θέρμανσης, σύμφωνα με τη διάταξη του άρθρου 7 
του Ν. 3054/2002. 

- Οι ποσότητες που βρίσκονται στους αγωγούς επεξερ¬ 
γασίας και τις εγκαταστάσεις επεξεργασίας των κατόχων 
Άδειας Διύλισης. 

- Οι ποσότητες που βρίσκονται υπό καθεστώς άμεσης 
διαμετακόμισης (ΐΓαηείΐ) με τα απαραίτητα συνοδευτικά 
παραστατικά. 

- Οι ποσότητες, που διατηρούνται από τις ένοπλες δυ¬ 
νάμεις και για λογαριασμό των ενόπλων δυνάμεων από τις 
εταιρείες πετρελαίου. 

Άρθρο 8 

Διαδικασία Περιοδικής Αναφοράς Αποθεμάτων Ασφαλείας 

Την πρώτη εργάσιμη ημέρα μετά την εικοστή ημερολο¬ 
γιακή ημέρα κάθε μήνα οι Υπόχρεοι προς Τήρηση υπο¬ 
βάλλουν εγγράφως στη Διεύθυνση Πετρελαϊκής Πολιτι- 
κήςτα ακόλουθα που αφορούν στην εικοστή τέταρτη ώρα 
της τελευταίας ημέρας του προηγούμενου ημερολογια¬ 
κού μήνα: 

α. Κατάσταση Περιοδικής Αναφοράς Αποθεμάτων 
Ασφαλείας (Π1), σύμφωνα με τον τύπο που καθορίζεται 
στον Κανονισμό αυτό. 

β. Κατάσταση Αναφοράς Ειδικών Βαρών (Π2) που χρη¬ 
σιμοποιήθηκαν για τη μετατροπή του όγκου πετρελαιοει¬ 
δών προϊόντων σε βάρος σε θερμοκρασία 15ο Ο, σύμφω¬ 
να με τον τύπο που καθορίζεται στον Κανονισμό αυτό. 

γ. Τα Τελωνειακό Πρωτόκολλα Απογραφής Πετρελαιο¬ 
ειδών Προϊόντων. 

Άρθρο 9 
Τύπος Εντύπων 

1. Το έντυπο Κατάστασης Περιοδικής Αναφοράς Απο¬ 
θεμάτων Ασφαλείας (Π1), υποβάλλεται σύμφωνα με τον 
τύπο που καθορίζεται στο Παράρτημα 1. 

2. Το έντυπο Κατάστασης Αναφοράς Ειδικών Βαρών 
(Π2) υποβάλλεται σύμφωνα με τον τύπο που καθορίζεται 
στο Παράρτημα 2. 

ΚΕΦΑΛΑΙΟ Γ 

ΕΠΟΠΤΕΙΑ ΚΑΙ ΕΛΕΓΧΟΣ ΣΥΜΜΟΡΦΩΣΗΣ 

Άρθρο 10 

Έλεγχος 

1. Η Διεύθυνση Πετρελαϊκής Πολιτικής προβαίνει σε 
επιτόπιους ελέγχους στις τοποθεσίες των εγκαταστάσε¬ 
ων που τηρούνται αποθέματα ασφαλείας, κυριότητας εί¬ 
τε του Υπόχρεου προς Τήρηση είτε τρίτου, προκειμένου 
να διαπιστωθεί η τήρηση των διατάξεων του Κανονισμού 
αυτού, με κλιμάκια ελέγχου. Τα κλιμάκια ελέγχου προβαί¬ 
νουν στον έλεγχο τήρησης των διατάξεων του Κανονι¬ 
σμού αυτού κατόπιν έγγραφης εντολής ελέγχου από τη 
Διεύθυνση Πετρελαϊκής Πολιτικής την οποία και επιδει¬ 
κνύουν στον ελεγχόμενο πριν από τη διενέργεια του ελέγ¬ 
χου. 

2. Ο επιτόπιος έλεγχος περιλαμβάνει ιδίως: 

α. ογκομετρικούς ελέγχους στους αποθηκευτικούς χώ¬ 
ρους, λαμβανομένων υπόψη των προβλεπομένων στο 
Π.Δ. 434/1993 (ΦΕΚ Α 183/7.10.93) σχετικά με τον καθο¬ 
ρισμό ποσοστών απομείωσης πετρελαιοειδών προϊό¬ 
ντων, 

β. δειγματοληψία για τον υπολογισμό του ειδικού βά¬ 
ρους συγκεκριμένων προϊόντων, σε θερμοκρασία 15ο 0, 

γ. υπολογισμό του βάρους των αποθεμάτων ασφαλείας 
ανά κατηγορία προϊόντος, 

δ. έλεγχο κινήσεων αποθήκης επί τη βάσει των τηρου- 
μένων από τον Υπόχρεο προς Τήρηση και τυχόν τρίτου 
αντισυμβαλλόμενου με Σύμβαση Ανάθεσης ή Σύμβαση 
Αποθήκευσης Βιβλίων Αποθήκης σύμφωνα με τις διατά¬ 
ξεις του άρθρου 8 του Π.Δ. 186/1992. 

3. Μετο πέρας του επιτόπιου ελέγχου, το κλιμάκιο ελέγ¬ 
χου συντάσσει άμεσα Έκθεση Αποτελεσμάτων Επιτόπιου 
Ελέγχου που περιλαμβάνει ιδίως: 

α. τα στοιχεία των ελεγκτών, 

β. την ημερομηνία ελέγχου, 

γ. την πλήρη ταχυδρομική διεύθυνση της τοποθεσίας 
της εγκατάστασης, 

δ. το ονοματεπώνυμο ή την επωνυμία του κυρίου της 
εγκατάστασης, 

ε. τα στοιχεία της Αναφοράς Υποχρέωσης και της Πε¬ 
ριοδικής Αναφοράς Αποθεμάτων Ασφαλείας που υπέβα¬ 
λε ο Υπόχρεος προς Τήρηση στη Διεύθυνση Πετρελαϊκής 
Πολιτικής, 

στ. το ύψος των αποθεμάτων ασφαλείας του Υπόχρεου 
προς Τήρηση, όπως αυτά καταμετρήθηκαντηνημέρατου 
επιτόπιου ελέγχου, 

ζ. τις μεταβολές του ύψους των αποθεμάτων ασφαλεί¬ 
ας για το χρονικό διάστημα από την τελευταία ημέρα του 
προηγούμενου ημερολογιακού μήνα μέχριτηνημέρατου 
επιτόπιου ελέγχου, 

η. το πόρισμα του ελέγχου σχετικά με τυχόν αποκλίσεις 
των στοιχείων της Αναφοράς Υποχρέωσης και της Περιο¬ 
δικής Αναφοράς Αποθεμάτων Ασφαλείας από το σύνολο 
των κινήσεων αργού πετρελαίου, και πετρελαιοειδών 
προϊόντων που προέκυψαν από τον έλεγχο των κινήσεων 
αποθήκης και τις επιτόπου μετρήσεις, 

4. Το κλιμάκιο ελέγχου προσκομίζει την επόμενη εργά¬ 
σιμη ημέρα από την ημέρατου επιτόπιου ελέγχου την Έκ¬ 
θεση Αποτελεσμάτων Επιτόπιου Ελέγχου στην Διεύθυν¬ 
ση Πετρελαϊκής Πολιτικής, η οποία προβαίνει σε σχετική 
εγγραφή στο Μητρώο Εποπτείας των Υπόχρεων Τήρη¬ 
σης Αποθεμάτων Ασφαλείας. 

5. Σε περίπτωση που για τη διεξαγωγή του ελέγχου 
απαιτούνται επισκέψεις σε περισσότερες από μία τοπο¬ 
θεσίες εγκαταστάσεων, το κλιμάκιο ελέγχου πρέπει να 
ολοκληρώσει τον έλεγχο το αργότερο εντός δέκα (10) ερ¬ 
γάσιμων ημερών και να συντάξει ξεχωριστή Έκθεση Απο¬ 
τελεσμάτων Επιτόπιου Ελέγχου για κάθε εγκατάσταση 
που διεξήγαγε έλεγχο. Στην περίπτωση αυτή, οι έλεγχοι 
στις λοιπές εγκαταστάσεις ανάγονται λογιστικά στην ημε¬ 
ρομηνία ελέγχου της πρώτης εγκατάστασης. 

6. Η Διεύθυνση Πετρελαϊκής Πολιτικής αποστέλλει 
στον ελεγχθέντα αντίγραφο της Έκθεσης Αποτελεσμά¬ 
των Επιτόπιου Ελέγχου εντός πέντε (5) εργάσιμων ημε¬ 
ρών από την περιέλευση σ' αυτήν της έκθεσης. 

Άρθρο 11 
Κυρώσεις 

1. Στην περίπτωση που η Διεύθυνση Πετρελαϊκής Πολι¬ 
τικής, διαπιστώσει την παράβαση διατάξεων του Κανονι¬ 
σμού αυτού, καλεί σε ακρόαση τον Υπόχρεο προς Ανα¬ 
φορά ή τον Υπόχρεο προς Τήρηση ή τον τρίτο αντισυμ¬ 
βαλλόμενο σε Σύμβαση Ανάθεσης ή Αποθήκευσης. Η 
κλήση είναι έγγραφη και κοινοποιείται στον ενδιαφερό¬ 


μενο τουλάχιστον πέντε (5) πλήρεις ημέρες πριν από την 
ημέρα της ακρόασης. Η κλήση προς ακρόαση αναφέρει 
τον τόπο, την ημέρα και την ώρα της ακρόασης και προσ¬ 
διορίζει το αντικείμενο του μέτρου ή της ενέργειας. Μετά 
το πέρας της ακρόασης συντάσσεται σχετικό πρακτικό. Ο 
ενδιαφερόμενος έχει το δικαίωμα να λάβει γνώση των 
σχετικών αποδεικτικών στοιχείων και να προβεί σε αντα- 
πόδειξη, καθώς και να εκφράσει τις απόψεις του εγγρά- 
φωςήπροφορικώς. 

2. Με απόφαση του Υπουργού Ανάπτυξης επιβάλλεται 
πρόστιμο σύμφωνα με τις διατάξεις της παραγράφου 1 
του άρθρου 17 του Ν. 3054/2002 σε πρόσωπα μη συμ- 
μορφούμενα με τον Κανονισμό αυτό, ιδίως δε στις ακό¬ 
λουθες περιπτώσεις: 

α. Όταν ο Υπόχρεος προς Τήρηση δεν τηρεί την Υπο¬ 
χρέωσή του για μια ή περισσότερες κατηγορίες πετρε¬ 
λαιοειδών προϊόντων. 

β. Όταν ο υπόχρεος προς Αναφορά Υποχρέωσης ή Πε¬ 
ριοδική Αναφορά Αποθεμάτων Ασφαλείας δεν υποβάλλει 
ή υποβάλλει εκπρόθεσμα τα στοιχεία που προβλέπονται 
στα άρθρα 5 και 8 του Κανονισμού αυτού. 

γ. Όταν ο υπόχρεος προς Αναφορά Υποχρέωσης ή Πε¬ 
ριοδική Αναφορά Αποθεμάτων Ασφαλείας δεν υποβάλλει 
πλήρη και ακριβή τα στοιχεία που ορίζονται με τον Κανο¬ 
νισμό αυτό. 

δ. Όταν τρίτος που έχει αναλάβει με Σύμβαση Ανάθε¬ 
σης την εκπλήρωση της Υποχρέωσης ενός ή πλειόνων 
Υπόχρεων προς Τήρηση παραβιάζει τις διατάξεις του Κα¬ 
νονισμού αυτού. 

ε. Όταν τρίτος που έχει αναλάβει με Σύμβαση Ανάθεσης 
τη φύλαξη αργού πετρελαίου ή πετρελαιοειδών προϊό¬ 
ντων κυριότητας του Υπόχρεου προς Τήρηση, προβαίνει 
σε ενέργειες ή παραλείψεις που συνεπάγονται την παρα¬ 
βίαση των διατάξεων του παρόντος Κανονισμού εκ μέ¬ 
ρους του Υπόχρεου προς Τήρηση. 

στ. Όταντρίτος αντισυμβαλλόμενος σε σύμβαση παρα¬ 
χώρησης αποκλειστικής χρήσης ενός Υπόχρεου προς Τή¬ 
ρηση, προβαίνει σε ενέργειες ή παραλείψεις που συνε¬ 
πάγονται την παραβίαση των διατάξεων του παρόντος 
Κανονισμού εκ μέρους του Υπόχρεου προς Τήρηση. Σε 
περίπτωση που Υπόχρεος προς Τήρηση μισθώνει πιστο¬ 
ποιημένη αποθήκη τήρησης αποθεμάτων ασφαλείας από 
τρίτο, υπεύθυνος για τυχόν παραβίαση των διατάξεων 
του παρόντος Κανονισμού είναι αποκλειστικά ο Υπόχρε¬ 
ος προς Τήρηση. 

ζ. Όταν κάτοχοι Άδειας Εμπορίας, οι οποίοι κατά τη 
διάρκεια του προηγούμενου ημερολογιακού έτους πραγ¬ 
ματοποίησαν Διάθεση στη Διεθνή Ναυσιπλοΐα ή Εξαγω¬ 
γές, παραλείπουν να γνωστοποιήσουν ή γνωστοποιούν 
εκπροθέσμως ή ανακριβώς τις ποσότητες προϊόντων που 
διατέθηκαν στη διεθνή ναυσιπλοΐα ή εξήχθησαν, κατά τα 
οριζόμενα στην παράγραφο 5 του Άρθρου 4 του Κανονι¬ 
σμού αυτού. 

η. Όταν κάτοχοι Αδειών, οι οποίοι κατά τη διάρκεια του 
προηγούμενου ημερολογιακού έτους διακίνησαν ποσό¬ 
τητες προϊόντων εκ μέρους άλλων κατόχων Αδειών Εμπο¬ 
ρίας ή Διύλισης για οποιονδήποτε λόγο πέραν της Διάθε¬ 
σης στη Διεθνή Ναυσιπλοΐα ή Εξαγωγής, παραλείπουν να 
γνωστοποιήσουν ή γνωστοποιούν εκπροθέσμως ή ανα¬ 
κριβώς τις εν λόγω ποσότητες, κατά τα οριζόμενα στην 
παράγραφο 5 του Άρθρου 4 του Κανονισμού αυτού. 

Ο Υπόχρεος προς Τήρηση δεν ευθύνεται για τη μη τή¬ 
ρηση της Υποχρέωσής του, στην περίπτωση που έχει ανα- 

θέσει σε τρίτο με Σύμβαση Ανάθεσης την εκπλήρωση της 
Υποχρέωσής του και ο τρίτος είναι ο κύριος των Αποθε¬ 
μάτων Ασφαλείας. Στην περίπτωση αυτή αποκλειστικά 
υπεύθυνος για την Υποχρέωση του Υπόχρεου προς Τή¬ 
ρηση είναι ο τρίτος. 

3. Για την εφαρμογή των διατάξεων του παρόντος άρ¬ 
θρου σε περίπτωση που αποθηκευθείσα ποσότητα απο¬ 
θεμάτων ασφαλείας που προορίζεται για την τήρηση της 
Υποχρέωσης περισσότερωντου ενός ΥπόχρεωνπροςΤή- 
ρηση δεν αντιστοιχεί στο σύνολο της Υποχρέωσης αυτών, 
τότε η εν λόγω ποσότητα αποθεμάτων ασφαλείας επιμε¬ 
ρίζεται στους Υπόχρεους προς Τήρηση κατ’ αναλογία της 
Υποχρέωσής τους. Παράλληλα με την εφαρμογή του 
προηγούμενου εδαφίου, υπολογίζεται τελευταία η Υπο¬ 
χρέωση του τρίτου Υπόχρεου προς Τήρηση που έχει κα¬ 
ταρτίσει Σύμβαση Ανάθεσης με τους λοιπούς Υπόχρεους 
προς Τήρηση. 

4. Σε όλες τις παραπάνω περιπτώσεις, συντρεχουσών 
των προϋποθέσεων της σοβαρής παράβασης ή και υπο¬ 
τροπής, καθώς και των λοιπών όρων, εφαρμόζονται οι 
διατάξεις των παραγράφων 3 και 4 του άρθρου 17 του Ν. 
3054/2002. 

5. Οι διατάξεις του παρόντος άρθρου δεν αποκλείουν 
την επιβολή άλλων κυρώσεων που προβλέπονται από τις 
κείμενες διατάξεις. 

6. Τα αναφερόμενα στις ανωτέρω παραγράφους του 
παρόντος άρθρου εφαρμόζονται και σε περίοδο κρίσης 
στον εφοδιασμό υγρών καυσίμων, όπως αυτή προβλέπε- 
ται στη διάταξη του εδαφίου α’ της παραγράφου 1 του άρ¬ 
θρου 13 του Ν. 3054/2002. 


ΑΡΘΡΟ ΔΕΥΤΕΡΟ 

1. Τα Παραρτήματα 1 και 2 που προβλέπονται στην πα¬ 
ρούσα δημοσιεύονται με την απόφαση αυτή στην Εφημε- 
ρίδατης Κυβερνήσεως και αποτελούν αναπόσπαστο τμή¬ 
μα της. 

2. Κατά την πρώτη εφαρμογή της απόφασης αυτής: 

α. Οι προθεσμίες που προβλέπονται στις διατάξεις των 
εδαφίων α', γ' και ε'της παραγράφου 5 του άρθρου 4 του 
Κανονισμού αρχίζουν από την έναρξη ισχύος της απόφα¬ 
σης αυτής και εκπνέουν εντός είκοσι (20) ημερολογιακών 
ημερών. 

β. Η προθεσμία που προβλέπεται στις διατάξεις της πα¬ 
ραγράφου 1 του άρθρου 5 του Κανονισμού αρχίζει από 
την έναρξη ισχύος της απόφασης αυτής και εκπνέει εντός 
τριάντα (30) ημερολογιακών ημερών. 

γ. Η υποχρέωση τήρησης αποθεμάτων ασφαλείας ισχύ¬ 
ει από την παρέλευση τριάντα (30) ημερολογιακών ημε¬ 
ρών από την προθεσμία υποβολής της Αναφοράς Υπο¬ 
χρέωσης κατά τα οριζόμενα στο εδάφιο β' της παρούσας 
παραγράφου έως την 31η Μαρτίου του επόμενου ημερο¬ 
λογιακού έτους. 

3. Η ισχύς των διατάξεων της απόφασης αυτής αρχίζει 
από τη δημοσίευσή της στην Εφημερίδα της Κυβερνή¬ 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 

ΠΑΡΑΡΤΗΜΑ 2: 

Έντυπο Κατάστασης Αναφοράς Ειδικών Βαρών (Π2) 


Π.2 


ΚΑΤΑΣΤΑΣΗ ΑΝΑΦΟΡΑΣ ΕΙΔΙΚΟΝ ΒΑΡΩΝ 


1 


ΙΟΝΟΜΑΣΙΑ ΥΠΟΧΡΕΟΥ: | 
ΙΕΚΠΡΟΙΟΠΟΙ ΥΠΟΧΡΕΟΙ 


Α/Α 

ΕΙΔΟΣ Ή ΚΑΤΗΓΟΡΙΑ ΠΕΤΡΕΛΑΙΟΕΙΔΩΝ ΠΡΟΪΟΝΤΩΝ 

ΕΙΔΙΚΟ ΒΑΡΟΣ (ΣΕ ΘΕΡΜΟΚΡΑΣΙΑ 16*0) 

